text: Cal Rosal dóna vida al quart trial del campionat català - Regió7 :: El Diari de la Catalunya Central
  Cal Rosal dóna vida al quart trial del campionat català
  Uns 70 pilots van participar en una competició dominada per Oriol Noguera
  redacciógironella 13.10.2015 | 00:00
  Oriol Noguera va dominar la categoria de nivell vermell màster meritxell pey
  Cal Rosal va ser l'epicentre de la quarta prova del Campionat de Catalunya de Trial open, sota l'organització del MC Baix Berguedà. El bon temps va acompanyar una setantena de pilots, que van haver de completar dues passades a un total de 12 zones distribuïdes en vuit quilòmetres i amb cinc hores de temps per poder-ho realitzar.
  L'activitat va començar a primera hora del matí amb les verificacions administratives, abans de donar sortida al primer participant. En la categoria de nivell vermell màster, el pilot del MC Baix Berguedà Oriol Noguera va imposar-se amb només cinc peus davant de Marc Riba amb 9 i Carles Esteve amb 19. En la categoria blau promo, Joan Miquel (9 p) i Axel Colomer (10 p) van quedar primer i segon, respectivament, seguits de la pilot del MC Baix Berguedà Elisabet Solera. Altres pilots del club local, Ernest Costa i Roger Terricabras, van quedar onzè i vint-i-setè, respectivament.